ALAQUÀS INICIA LA FESTIVITAT EN HONOR A SANT FRANCESC DE PAULA
24/04/2023

# ALAQUÀS INICIA LA FESTIVITAT EN HONOR A SANT FRANCESC DE PAULA

*   24/04/2023
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=21278

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21278%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20INICIA%20LA%20FESTIVITAT%20EN%20HONOR%20A%20SANT%20FRANCESC%20DE%20PAULA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21278/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2023/2/21278/24042023whatsapp_image_2023-04-24_at_13_52_16_21_1_Form_4.jpg)](https://www.alaquas.org/ficheros/documentos/2023/2/21278/24042023whatsapp_image_2023-04-24_at_13_52_16_21_1_Form_10.jpg "<a href='https://www.alaquas.org/ficheros/documentos/2023/2/21278/24042023whatsapp_image_2023-04-24_at_13_52_16_21_1_Form_10.jpg' target=_blank><i class='fa fa-external-link' aria-hidden='true'></i>.ALAQUÀS INICIA LA FESTIVITAT EN HONOR A SANT FRANCESC DE PAULA</a>")

Els actes en honor al patró d'Alaquàs van començar el dissabte 22 d'abril amb la festivitat religiosa. La Festa del Porrat, la part lúdica, se celebrarà del 28 d'abril a l'1 de de maig

Els carrers d’Alaquàs van omplir-se de festa ahir diumenge 23 d’abril amb el tradicional trasllat de la imatge de Sant Francesc de Paula, des de la capella fins a la parròquia de la Mare de Déu de l’Olivar en un acte organitzat com és tradicional per l’Orde Mínima Seglar per a celebrar la festivitat del patró d’Alaquàs.

La comitiva va recòrrer el passatge Amadeo Aguilar Laborda i els carrers Maria Antònia d’Oviedo, Perolers i plaça d’Espanya fins arribar a la parròquia de la Mare de Déu de l’Olivar. Després de la missa en honor al patró d’Alaquàs, van desfilar fins al carrer del Beat Gaspar Bono, on es va celebrar el tradicional homenatge al Beat amb la participació de l’Associació El Clau. En l’acte van estar presents l’Alcalde d’Alaquàs, Toni Saura, la Regidora de Festes, Sandra Conde, el Regidor de Cultura, Fran Evangelista. Per la vesprada es va celebrar la tradicional processó.

A més, el dissabte 22 d’abril es va obrir al públic la mostra fotográfica “L’OMS a la parròquia.50 anys construint comunitat. 25 aniversari de la capella Amadeo Aguilar”.

La part lúdica de la celebració, la tradicional Festa del Porrat organitzada  per l’Ajuntament d’Alaquàs se celebrarà 28, 29 i 30 d’abril i l’1 de maig al parc del Roser i carrers adjacents i comptarà amb fira d'atraccions, mercat valencià, espectacles d'animació i les tradicionals calderes d'arròs amb fesols i naps.

L’obertura del Porrta tindrà lloc el divendres 28 d’abril a partir de les 17 hores. La inauguració oficial se  celebrarà a les 20:30 hores i es tancarà a la 1:30 hores.

El dissabte a les 11 tornarà a obrir la Fira i a partir de les 12:30 hores hi haurà espectacle i animació itinerant de xanquers al recinte del Porrat que es tornarà a realitzar a les 19:30 hores.

El diumenge serà el tradicional Dia de les Calderes. A les 11 hores s’obrirà la Fira. A les 14 hores tindrà lloc la benedicció i repartiment de les calderes d’arròs amb fesols i naps i un dispar de focs artificials. En l’acte col·laboren voluntaris i voluntàries de les Calderes 2023 i Arroz Dacsa. A les 20:30 hores tindrà lloc la tornada de Sant Francesc de Paula a la seua capella.

La Fira del Porrat continuarà el dilluns 1 de maig a les 11 hores i es tancarà a les 23 hores.

**El patró d’Alaquàs**

La festa de Sant Francesc de Paula, que va morir l’any 1507, ha sigut organitzada històricament per l'Orde Mínima Seglar d'Alaquàs. Dues organitzacions han protagonitzat sempre aquesta celebració: la religiosa, que se celebra el tercer diumenge de Pasqua, i la lúdica.

Tot i això, abans de l’any 2000, la part lúdica de la celebració havia decaigut, conservant tan sols els elements religiosos. Per aquest motiu, un grup de festers del municipi, agrupats en l'Associació Cultural Penya El Foc 2000, van decidir donar-li un nou impuls a la festivitat amb la introducció d'alguns elements lúdics com ara la Festa del Porrat. Així, la festivitat en honor a Sant Francesc de Paula és com la coneixem actualment, amb actes tant religiosos com lúdics.